LIETUVOS RESPUBLIKOS ŠVIETIMO, MOKSLO IR SPORTO MINISTRAS

ĮSAKYMAS

DĖL LĖŠŲ, SKIRTŲ PAGALBAI UKRAINOS GYVENTOJAMS, NUKENTĖJUSIEMS DĖL RUSIJOS FEDERACIJOS KARINĖS AGRESIJOS PRIEŠ UKRAINĄ, PATIRTOMS UKRAINOS GYVENTOJŲ LAIKINOJO APGYVENDINIMO IŠLAIDOMS UŽ 2023 METŲ GRUODŽIO MĖNESĮ IR 2024 METŲ SAUSIO–BALANDŽIO MĖNESIUS KOMPENSUOTI, PASKIRSTYMO PAGAL VALSTYBINES MOKYKLAS PATVIRTINIMO

2024 m. liepos 19 d. Nr. V-810

Vilnius

Vadovaudamasi Lietuvos Respublikos biudžeto sandaros įstatymo 5 straipsnio 1 dalies 1 punktu, Lietuvos Respublikos Vyriausybės 2024 m. liepos 3 d. nutarimo Nr. 563 „Dėl lėšų skyrimo“ 2.1.1 papunkčiu ir atsižvelgdama į Lietuvos Respublikos švietimo, mokslo ir sporto ministerijos 2024 m. birželio 11 d. raštą Nr. SR-2124 „Dėl patirtų išlaidų vykdant užsieniečių, pasitraukusių iš Ukrainos, laikiną apgyvendinimą duomenų pateikimo“ bei siekdama įgyvendinti Lietuvos Respublikos švietimo, mokslo ir sporto ministerijos 2024–2026 metų strateginio veiklos plano, patvirtinto Lietuvos Respublikos švietimo, mokslo ir sporto ministro 2024 m. sausio 29 d. įsakymu Nr. V-93 „Dėl Lietuvos Respublikos švietimo, mokslo ir sporto ministerijos 2024–2026 metų strateginio veiklos plano patvirtinimo“, Švietimo programos (programos kodas – 12-003) priemonę „Sustiprinti lituanistinį, pilietinį ir kitų bendrųjų kompetencijų ugdymą“ (priemonės kodas – 12‑003‑03-01-16(TP)):

1.	S k i r i u valstybinėms mokykloms 277 564,00 Eur (du šimtus septyniasdešimt septynis tūkstančius penkis šimtus šešiasdešimt keturis eurus, 00 ct) pagalbai Ukrainos gyventojams, nukentėjusiems dėl Rusijos Federacijos karinės agresijos prieš Ukrainą, patirtoms Ukrainos gyventojų laikinojo apgyvendinimo išlaidoms už 2023 metų gruodžio mėnesį ir 2024 metų sausio–balandžio mėnesius kompensuoti, pagal asignavimų valdytojo patvirtintą sąmatą (finansavimo šaltinis 1.1.1.1.11/VP „Valstybės biudžeto lėšos, skirtos pagalbos priemonėms dėl Rusijos Federacijos karinių veiksmų Ukrainoje“).

2.	T v i r t i n u Lėšų, skirtų pagalbai Ukrainos gyventojams, nukentėjusiems dėl Rusijos Federacijos karinės agresijos prieš Ukrainą, patirtoms Ukrainos gyventojų laikinojo apgyvendinimo išlaidoms už 2023 metų gruodžio mėnesį ir 2024 metų sausio–balandžio mėnesius kompensuoti, paskirstymą pagal valstybines mokyklas (pridedama).

3.	Į p a r e i g o j u:

3.1. Lietuvos Respublikos švietimo, mokslo ir sporto ministerijos (toliau – Ministerija) Ekonomikos departamento Švietimo ir sporto ekonomikos skyrių ir Mokslo ir studijų ekonomikos skyrių iki 2024 m. rugpjūčio 15 d. įkelti valstybinėms mokykloms lėšų planą į Valstybės biudžeto, apskaitos ir mokėjimų sistemą, vadovaujantis Valstybės biudžeto lėšų išdavimo iš valstybės iždo sąskaitos taisyklėmis, patvirtintomis Lietuvos Respublikos finansų ministro 2000 m. liepos 21 d. įsakymu Nr. 195 „Dėl Valstybės biudžeto lėšų išdavimo iš valstybės iždo sąskaitos taisyklių patvirtinimo“;

3.2. valstybines mokyklas:

3.2.1. vadovaujantis Lietuvos Respublikos viešojo sektoriaus atskaitomybės įstatymu, finansines ataskaitas rengti, teikti ir skelbti pagal viešojo sektoriaus apskaitos ir finansinės atskaitomybės standartus. Konkrečius biudžeto vykdymo ataskaitų ir finansinių ataskaitų rinkinių teikimo terminus ir formas raštu nurodo Ministerija;

3.2.2. nepanaudotų lėšų likutį grąžinti į valstybės biudžetą iki 2025 m. sausio 10 d.

4. I n f o r m u o j u, kad vadovaujantis Lietuvos Respublikos viešojo administravimo įstatymo 14 straipsniu, šis įsakymas per vieną mėnesį nuo jo gavimo dienos gali būti skundžiamas Švietimo, mokslo ir sporto ministerijai (A. Volano g. 2, Vilnius) arba Lietuvos administracinių ginčų komisijai (Vilniaus g. 27, Vilnius), vadovaujantis Lietuvos Respublikos ikiteisminio administracinių ginčų nagrinėjimo tvarkos įstatymu, ar Lietuvos Respublikos administracinių bylų teisenos įstatymo nustatyta tvarka Regionų administraciniam teismui bet kuriuose teismo rūmuose (Vilniaus rūmai, Žygimantų g. 2, Vilnius; Kauno rūmai, A. Mickevičiaus g. 8A, Kaunas; Klaipėdos rūmai, Galinio Pylimo g. 9, Klaipėda; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys), ar per Lietuvos teismų elektroninių paslaugų portalą https://e.teismas.lt.).

Laikinai einanti švietimo, mokslo ir sporto

ministro pareigas	Radvilė Morkūnaitė-Mikulėnienė

PATVIRTINTA

Lietuvos Respublikos švietimo, mokslo ir

sporto ministro 2024 m. liepos 19 d.

įsakymu Nr. V-810

LĖŠŲ, SKIRTŲ PAGALBAI UKRAINOS GYVENTOJAMS, NUKENTĖJUSIEMS DĖL RUSIJOS FEDERACIJOS KARINĖS AGRESIJOS PRIEŠ UKRAINĄ, PATIRTOMS UKRAINOS GYVENTOJŲ LAIKINOJO APGYVENDINIMO IŠLAIDOMS UŽ 2023 METŲ GRUODŽIO MĖNESĮ IR 2024 METŲ SAUSIO–BALANDŽIO MĖNESIUS, KOMPENSUOTI, PASKIRSTYMAS PAGAL VALSTYBINES MOKYKLAS

Eil. Nr.	Valstybinės mokyklos pavadinimas	Lėšos, eurais
1.	Alytaus profesinio rengimo centras	10 821
2.	Aukštaitijos profesinio rengimo centras	5 149
3.	Biržų technologijų ir verslo mokymo centras	31 183
4.	Joniškio žemės ūkio mokykla	1 796
5.	Kauno taikomosios dailės mokykla	3 209
6.	Kauno technologijų mokymo centras	13 293
7.	Kupiškio technologijos ir verslo mokykla	5 527
8.	Mažeikių politechnikos mokykla	9 743
9.	Panevėžio kolegija	10 289
10.	Panevėžio mokymo centras	8 221
11.	Plungės technologijų ir verslo mokykla	3 059
12.	Šiaulių technologijų mokymo centras	32 342
13.	Šiaulių valstybinė kolegija	5 601
14.	Šilutės profesinio mokymo centras	3 131
15.	Švenčionių profesinio rengimo centras	7 583
16.	Tauragės profesinio rengimo centras	1 123
17.	Ukmergės technologijų ir verslo mokykla	13 705
18.	Utenos regioninis profesinio mokymo centras	4 062
19.	Verslo ir svetingumo profesinės karjeros centras	9 284
20.	Vilniaus Juozo Tallat-Kelpšos konservatorija	350
21.	Vilniaus kolegija	64 037
22.	Vilniaus lietuvių namai	793
23.	Visagino technologijos ir verslo profesinio mokymo centras	17 656
24.	VšĮ Daugų technologijos ir verslo mokykla	6 170
25.	VŠĮ Kauno kolegija	637
26.	VŠĮ Raseinių technologijos ir verslo mokykla	1 298
27.	VšĮ Telšių regioninis profesinio mokymo centras	6 976
28.	VšĮ Vilniaus statybininkų rengimo centras	526
Iš viso:	277 564

___________